Baccalaureus in Musiek (BMus) | US Music
Teorie – Graad 5;
Prakties – Graad 7
Hierdie graad is ontwerp om gespesialiseerde professionele musiekvaardighede en -kennis aan studente oor te dra.
Wat behels die BMus-kursus?
In die eerste twee jaar word studente in ‘n wye reeks dissiplines opgelei, waaronder: Praktiese Musiekstudie (wat ‘n eerste en ‘n tweede instrument insluit), Musiekwetenskap, Musiekteorie, Musiekopvoeding, Onderwysmetodiek, Repertoriumstudie, Musiektegnologie en ‘n BA-vak (kies uit English Studies, Xhosa, Afrikaans-Nederlands, Frans, Duits, Sielkunde en Wiskunde).
Studente kan vanaf die derde jaar in ‘n rigting waarin hulle belangstel spesialiseer, insluitende: Uitvoerend (solo, kamermusiek, begeleiding, kerkmusiek of dirigering), Komposisie, Musiektegnologie, Musiekwetenskap en Musiekopvoeding. Voortgesette praktiese opleiding word volgens die gekose spesialiseringsrigting aangebied, en vind met ander woorde vir die volle duur van die kursus plaas. Spesialisering is onderhewig aan Departementele vereistes.
Watter konserte sal ek bywoon?
Die departement bied vir studente ‘n verskeidenheid optree-geleenthede, soos Middaguurkonserte of Voorspeelklasse. Studente word ook aangemoedig om soveel as moonlik Endler Konsertreeks-konserte by te woon en om kennis te neem van die breër kulturele lewe.
Skakel na Konserte-webblad hier
Kliek hier om meer uit te vind oor die akademiese modules wat in hierdie program aangebied word.
Programkoördineerder: Dr Mario Nell Tel. 021 808 2378 E-pos: mdn@sun.ac.za
Begin hier met die Universiteit van Stellenbosch se aansoekproses: http://www.maties.com/aansoek.html of skakel Navrae by 021 808 4515
. ‘n Aansoekfooi is betaalbaar.
Oudisiedatums vir 2019:
Sat 10 Augustus & Sat 21 September
Kliek op die volgende webskakel vir ‘n voorbeeld van die teoretiese vraestel.
KONSEP TEORETIESE VRAESTEL